钦定古今图书集成/明伦汇编/氏族典/第541卷 > 《廖用贤尚友录》 > 易道暹
## 钦定古今图书集成/明伦汇编/氏族典/第541卷 > 《廖用贤尚友录》 > 易道暹

按《黄冈县志》：“道暹，字曦侯，黄冈人，道旦之弟。以文章
侠烈名海内。里居重然诺，好施予，奖劝后学，殷殷不
倦。所著有《诗征》及《四书内外传》”数百卷。崇祯乙亥，与
其次子为琏皆以骂贼不屈死。后长子为瑚亦死于
贼。时宪副旌其门曰“父忠子孝。”